
 21.1.2019
 BG
 Официален вестник на Европейския съюз
 LI 18/1
 РЕГЛАМЕНТ ЗА ИЗПЪЛНЕНИЕ (ЕС) 2019/84 НА СЪВЕТА
 от 21 януари 2019 година
 за прилагане на Регламент (ЕС) 2018/1542 относно ограничителните мерки срещу разпространението и употребата на химическо оръжие
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2018/1542 на Съвета от 15 октомври 2018 г. относно ограничителните мерки срещу разпространението и употребата на химическо оръжие (1), и по-специално член 12 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 15 октомври 2018 г. Съветът прие Регламент (ЕС) 2018/1542.
 (2)
 С оглед на продължаващата заплаха, която представляват разпространението и употребата на химическо оръжие, девет лица и едно образувание следва да бъдат добавени в списъка на физическите и юридическите лица, образуванията и органите в приложение I към Регламент (ЕС) 2018/1542.
 (3)
 Приложение I към Регламент (ЕС) 2018/1542 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) 2018/1542 се изменя съгласно предвиденото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 януари 2019 година.
 За Съвета
 Председател
 F. MOGHERINI
 (1) ОВ L 259, 16.10.2018 г., стр. 12.
 ПРИЛОЖЕНИЕ
 Следните лица и образувание се добавят към списъка, който се съдържа в приложение I към Регламент (ЕС) 2018/1542:
 „A. ФИЗИЧЕСКИ ЛИЦА
 Име
 Идентифицираща информация
 Основания за включване в списъка
 Дата на включване в списъка
 1.
 Tariq YASMINA
 изв. още като: Tarq Yasmina
 Пол: мъжки
 Звание: полковник
 Гражданство: сирийско
 Tariq Yasmina е служител за връзка между Сирийския научноизследователски център (SSRC) и президентския дворец и като такъв участва в използването и подготовката за използването на химическо оръжие от сирийския режим.
 21.1.2019 г.
 2.
 Khaled NASRI
 изв. още като: Mohammed Khaled Nasri; Haled Natsri;
 Пол: мъжки
 Звание: ръководител на Институт 1000 към SSRC;
 Гражданство: сирийско
 Khaled Nasri е директор на Институт 1000, отдела към Сирийския научноизследователски център (SSRC), който отговаря за разработването и производството на компютри и електронни системи за програмата за химическите оръжия на Сирия.
 21.1.2019 г.
 3.
 Walid ZUGHAIB
 изв. още като: Zughib, Zgha'ib, Zughayb;
 Пол: мъжки
 Звание: доктор, ръководител на Институт 2000 към SSRC;
 Гражданство: сирийско.
 Walid Zughaib е директор на Институт 2000, отдела към Сирийския научноизследователски център (SSRC), който отговаря за механичното разработване и производство за програмата за химическите оръжия на Сирия.
 21.1.2019 г.
 4.
 Firas AHMED
 изв. още като: Ahmad;
 Пол: мъжки
 Звание: полковник, началник на Службата за сигурност в Институт 1000 към SSRC;
 Дата на раждане: 21 януари 1967 г.;
 Гражданство: сирийско.
 Firas Ahmed е директор на службата за сигурност в Институт 1000, отдела към Сирийския научноизследователски център (SSRC), който отговаря за разработването и производството на компютри и електронни системи за програмата за химическите оръжия на Сирия. Той участва в предаването и прикриването на свързани с